Primul Imperiu Francez
Confederația Germană (în ) a fost o confederație formată din mai multe state din Europa Centrală, care a existat între 1815 și 1866. A fost formată în urma Congresului de la Viena ca succesoare a Sfântului Imperiu Roman, ce fusese desființat în anul 1804. Reunea fostele state membre ale Confederației Rinului, împreună cu Prusia și Austria, plus o serie de teritorii ce fuseseră încorporate în Primul Imperiu Francez. În urma Revoluției de la 1848 confederația a fost dizolvată, dar a fost restabilită doi ani mai târziu în 1850. Rivalitatea dintre cele două state importante, Prusia și Austria, a dus la Războiul Austro-Prusac din 1866 și la dizolvarea confederației. O serie de state au format Confederația Germană de Nord în jurul Prusiei, celelalte, cu excepția Austriei, alăturându-se acesteia în 1871 pentru a forma Imperiul German.